Alagir

Alagir (russisk og ossetisk: Алаги́р) er en by i republikken Nord-Ossetia i Russland. Den ligger ved elva Ardon (ei sideelv til Terek), rundt 35 kilometer vest for Vladikavkaz. Byen hadde 21 315 innbyggere i 2023. Bosetningen ble grunnlagt i 1850 av fyrst Mikhail Vorontsov, namestnik for Kaukasus, nær en gammel sølv- og blygruve. Den ble bygget som en befestet bosetning ved et smelteverk, og ble et viktig gruvesenter. Bystatus ble innvilget i 1938. Alagirs økonomi er fremdeles dominert av gruvedrift og utvinning av mineraler. Referanser Eksterne lenker (en) Alagir – kategori av bilder, video eller lyd på Commons